CELEX: C2005/057/50
Language: lt
Date: 2005-03-05 00:00:00
Title: Byla T-480/04 Chr. Muller Touw B.V. ir A&C Braid and Rope Co. Pvt. Ltd 2004 m. gruodžio 14 d. pareikštas ieškinys Europos Sąjungos Tarybai

5.3.2005   
            
            
               LT
            
            
               Europos Sąjungos oficialusis leidinys
            
            
               C 57/29
            
         Chr. Muller Touw B.V. ir A&C Braid and Rope Co. Pvt. Ltd 2004 m. gruodžio 14 d. pareikštas ieškinys Europos Sąjungos Tarybai
   (Byla T-480/04)
   (2005/C 57/50)
   Proceso kalba: olandų
   2004 m. gruodžio 14 d. Europos Bendrijų Pirmosios instancijos teisme buvo pareikštas Chr. Muller Touw B.V., įsteigtos Elst (Nyderlandai) ir A&C Braid and Rope Co. Pvt. Ltd., įsteigtos Rania (Indija), atstovaujamų advokato John Wolfs, ieškinys Europos Sąjungos Tarybai.
   Ieškovės Pirmosios instancijos teismo prašo:
   
               1)
            
            
               panaikinti Reglamentą Nr. 1736/2004 ta apimtimi, kuria jis susijęs su A&C tiekimais, kurių kilmės šalis yra Indija;
            
         
               2)
            
            
               priteisti iš Tarybos bylinėjimosi išlaidas.
            
         Teisiniai pagrindai ir pagrindiniai argumentai
   Nyderlanduose įsteigta Chr. Muller Touw B.V. tiekia žaliavas A&C Indijoje, kurias ši įmone perdirba į virves ir importuoja į Europos Bendriją. Ieškovės prašo panaikinti Reglamentą Nr. 1736/2004 dėl galutinio antidempingo muito nustatymo (1) ta apimtimi, kuria jis taikomas ieškovėms.
   Pagrįsdamos savo ieškinį, ieškovės teigia, kad negali būti kalbama apie jokią didelę žalą, reikalaujamą Reglamento Nr. 384/96 (2) 1 ir 3 straipsnių. Jos teigia, kad gamina virves privačiam naudojimui, kurios nėra tinkamos pramonei ar jūrininkystei, kaip nurodyta ginčijamame reglamente, bei kad jų rinkos dalis yra nereikšminga.
   
      (1)  2004 m. spalio 4 d. Tarybos reglamentas (EB) Nr. 1736/2004, nustatantis galutinį antidempingo muitą sintetinio pluošto virvių, kurių kilmės šalis yra Indija, importui.
   
      (2)  1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių.